Jonivorlar qanday qilib infeksiya yuqtirgani tushunarsiz bo‘lib qolmoqda, chunki ularga qaraydigan barcha xodimlarda koronavirusga test manfiy bo‘lgan. Foto: Getty Images Belgiyaning Antverpen shahridagi hayvonot bog‘ida yashovchi ikki begemotda koronavirus aniqlandi. Sciensano instituti olimlari ularning qay tarzda kasallik yuqtirganini anglashga urinmoqda, deb yozadi Nieuwsblad nashri. Qayd etilishicha, Imani va Germiyen laqabli begemotlarda koronavirusni Belgiya tibbiyot instituti olimlari aniqlagan. «Jonivorlar qanday qilib infeksiya yuqtirgani tushunarsiz bo‘lib qolmoqda, ularga qaraydigan barcha xodimlarda koronavirusga test manfiy bo‘lgan», — deyiladi xabarda. Jonivorlar kasallanganini ularning «so‘lak tupurayotganini» ko‘rgan zoopark veterinari payqab qolgan. Har ikki begemotda SOVID-19ga olingan test musbat chiqqan. Bu begemotlarda mazkur infeksiya aniqlangan ilk holatdir.